**NOTĂ INFORMATIVĂ**
**la proiectul Hotărârii Guvernului cu privire la abrogarea Hotărârii Guvernului nr.600 din 1 iulie 1997 privind reglementarea consumului de resurse energetice, apă şi canalizare în sistemul bugetar**

|  |
| --- |
| **Denumirea autorului și după caz, a participanților la elaborarea proiectului** |
| Prezentul proiect a fost elaborat de către Ministerul Finanțelor. |
| **Condițiile ce au impus elaborarea proiectului de act normativ și finalitățile urmărite** |
| Proiectul Hotărârii Guvernului a fost elaborat în vederea excluderii dispozițiilor reglementate de Hotărârea Guvernului nr.600/1997 privind reglementarea consumului de resurse energetice, apă şi canalizare în sistemul bugetar, căzute în desuetudine, odată cu adoptarea Legii 181/2014 privind finanțele publice și responsabilitățile bugetar-fiscale și Legii nr.131/2015 privind achizițiile publice.Legea 181/2014 stabileşte principiile şi regulile bugetar-fiscale, determină componentele bugetului public naţional şi reglementează relaţiile interbugetare, reglementează calendarul bugetar şi procedurile generale privind procesul bugetar, delimitează competenţele şi responsabilităţile în domeniul finanţelor publice.Legea nr.131/2015 reglementează totalitatea principiilor și raporturilor juridice care apar într-un proces de atribuire a unui contract de achiziție publică.Dispozițiile cuprinse în Hotărârea nr.600/1997 reglementează relaţiile comerciale între instituţiile/organizaţiile, care îşi exercită activitatea din contul mijloacelor bugetului de stat şi ale bugetelor locale, şi întreprinderile complexului energetic și prestatoare de servicii comunale, raporturi juridice reglementate de două acte normative ierarhic superioare, de Legea 181/2014 și Legea 131/2015.Mai mul ca atât, conform art.1 alin.(2) din Legea 181/2014 *„Actele legislative ce reglementează domenii specifice şi/sau activitatea unor autorităţi/instituţii bugetare, nu vor cuprinde prevederi ce ţin de elaborarea, aprobarea şi executarea bugetelor, precum şi alte proceduri aferente procesului bugetar, acestea fiind obiectul exclusiv al prezentei legi.”.* |
| **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Actul normativ nu are drept scop armonizarea legislației naționale cu legislația Uniunii Europene. |
| **Principalele prevederi ale proiectului și evidențierea elementelor noi** |
| Proiectul prevede abrogarea Hotărârii Guvernului nr.600/1997 privind reglementarea consumului de resurse energetice, apă și canalizare în sistemul bugetar, în scopul sanării cadrului normativ de acte inaplicabile.Deoarece, în conformitate cu art.65 alin.(2) Legea 100/2018 privind actele normative, un temei de intervenire a abrogării unui act normativ este prevăzut *„pentru degrevarea legislației de normele desuete”,* proiectul prevede intrarea în vigoare a Hotărârii din momentul publicării în Monitorul Oficial al Republicii Moldova. |
| **Fundamentarea economico-financiară** |
| Implementarea proiectului respectiv nu necesită alocarea unor mijloace financiare suplimentare din bugetul de stat. |
| **Modul de încorporare a actului în cadrul normativ în vigoare** |
| Implementarea acestui proiect nu atrage după sine necesitatea adoptării altor acte normative. |
| **Avizarea și consultarea publică a proiectului** |
|  În scopul respectării prevederilor Legii nr.239 din 13 noiembrie 2008 privind transparența în procesul decizional, proiectul hotărârii este plasat pe pagina web oficială a Ministerului Finanțelor www.mf.gov.md, compartimentul Transparența decizională/Procesul decizional, cât și pe [www.particip.gov.md](http://www.particip.gov.md).Proiectul se remite spre avizare și consultare Ministerul Afacerilor Externe şi Integrării Europene; Ministerul Afacerilor Interne; Ministerul Agriculturii, Dezvoltării Regionale și Mediului; Ministerul Apărării; Ministerul Economiei și Infrastructurii; Ministerul Educaţiei, Culturii și Cercetării; Ministerul Justiţiei; Ministerul Sănătății, Muncii și Protecției Sociale și Centrului Național Anticorupție. |

**Secretar de Stat Tatiana IVANICICHINA**